section_heading: Biskup mostarsko-duvanjski
paragraph_text: Buconjić je bio jedan od začetnika osnivanja društva za pomoć siromašnim hrvatskim studentima 1897. godine. Provincijal Augustin Zubac i drugi uputili su Vladi u siječnju 1902. zahtjev da se dopusti osnivanje takvog društva, što je vlada odobrila 5. srpnja iste godine. Osnivačka sjednica „Hrvatskog potpornog društva za siromašne đake i naučnike” održana je 14. rujna 1902. godine, a Buconjić je imenovan za pokrovitelja. „Hrvatsko društvo za podršku...” preraslo je kasnije u HKD Napredak.